CELEX: 52021PC0656
Language: el
Date: 2021-10-28
Title: Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την τροποποίηση των παραρτημάτων IV και V του κανονισμού (ΕΕ) 2019/1021 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 28.10.2021
            COM(2021) 656 final
            2021/0340(COD)
            
            Πρόταση
            ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την τροποποίηση των παραρτημάτων IV και V του κανονισμού (ΕΕ) 2019/1021 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους
            (Κείμενο που παρουσιάζει ενδιαφέρον για τον ΕΟΧ)
            {SEC(2021) 379 final} - {SWD(2021) 299 final} - {SWD(2021) 300 final} - {SWD(2021) 301 final}
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Ο κανονισμός (ΕΕ) αριθ. 2019/1021του Ευρωπαϊκού Κοινοβουλίου και του Συμβουλίου
                  1
                για τους έμμονους οργανικούς ρύπους (στο εξής: κανονισμός για τους POP) υλοποιεί τις δεσμεύσεις της Ένωσης στο πλαίσιο της σύμβασης της Στοκχόλμης για τους έμμονους οργανικούς ρύπους (στο εξής: σύμβαση της Στοκχόλμης), η οποία εγκρίθηκε με την απόφαση 2006/507/ΕΚ του Συμβουλίου
                  2
               , καθώς και στο πλαίσιο του πρωτοκόλλου της σύμβασης του 1979 για τη διασυνοριακή ατμοσφαιρική ρύπανση μεγάλης απόστασης που οφείλεται στους έμμονους οργανικούς ρύπους (στο εξής: πρωτόκολλο για τους POP) το οποίο εγκρίθηκε με την απόφαση 2004/259/ΕΚ του Συμβουλίου
                  3
               .
            
            
               Πρωταρχικός σκοπός της πρότασης είναι η εφαρμογή, για τις ουσίες που εμπίπτουν στο πεδίο εφαρμογής της, των διεθνών υποχρεώσεων της ΕΕ που απορρέουν από τη σύμβαση της Στοκχόλμης και, ειδικότερα, εκείνων που απορρέουν από τον κανονισμό για τους POP. Συνεπώς, κύριος στόχος της πρότασης είναι η προστασία της ανθρώπινης υγείας και του περιβάλλοντος από τις δυσμενείς επιπτώσεις που προκαλούνται από τις ουσίες POP και η εξάλειψη ή η ελαχιστοποίηση των εκπομπών POP από απόβλητα. Λαμβανομένων υπόψη των ανωτέρω, οι γενικοί στόχοι της παρούσας πρωτοβουλίας είναι επίσης η εξασφάλιση, στο μέτρο του δυνατού, της βέλτιστης ισορροπίας με τις φιλοδοξίες της Ευρωπαϊκής Πράσινης Συμφωνίας για την επίτευξη μη τοξικών κύκλων υλικών, η αύξηση της ανακύκλωσης και της κυκλικότητας και η μείωση των εκπομπών αερίων του θερμοκηπίου.
            
            
               Τα προβλήματα που προκαλούνται από τις ουσίες POP σχετίζονται με τις εγγενείς φυσικές και χημικές ιδιότητές τους, με τον τρόπο και τον τόπο χρήσης τους, καθώς και με τις δυσμενείς επιπτώσεις που έχει η σταδιακή τους έκλυση στην υγεία των ανθρώπων, στα οικοσυστήματα και στις υπηρεσίες που παρέχουν τα τελευταία. Με τον ένα ή τον άλλο τρόπο, όλες οι ουσίες POP αναγνωρίζεται ότι έχουν αρνητικές, κατά κανόνα μακροπρόθεσμες επιπτώσεις στους ζώντες οργανισμούς. Παραμένουν για πολύ μεγάλο χρονικό διάστημα στο περιβάλλον και στον οργανισμό μας και μπορούν να μεταφερθούν αμετάβλητες σε σχεδόν οποιοδήποτε απομακρυσμένο σημείο του πλανήτη, μακριά από το σημείο παραγωγής ή χρήσης τους. 
            
            
               Πιο συγκεκριμένα, στόχος της παρούσας πρωτοβουλίας είναι η επικαιροποίηση, για ορισμένες ουσίες και ομάδες ουσιών, των ορίων συγκέντρωσης που καθορίζονται στα παραρτήματα IV και V του κανονισμού για τους POP, τα οποία καθορίζουν τον τρόπο επεξεργασίας των αποβλήτων που περιέχουν POP, ιδίως αν μπορούν να ανακυκλωθούν ή θα πρέπει να καταστραφούν ή να μετατραπούν κατά τρόπο μη αναστρέψιμο. Η επικαιροποίηση αυτή ευθυγραμμίζει τα παραρτήματα IV και V του κανονισμού με τη σύμβαση της Στοκχόλμης και με το παράρτημα I του κανονισμού για τους POP, καθώς ευθυγραμμίζεται με τις ουσίες που απαριθμούνται σε αυτά και θεσπίζει οριακές τιμές συγκέντρωσης γι’ αυτές. Επίσης, προσαρμόζει, στην επιστημονική και τεχνική πρόοδο, τις οριακές τιμές για ορισμένες ουσίες που περιλαμβάνονται ήδη στον κατάλογο.  
            
            
               Η διαχείριση των αποβλήτων που περιέχουν POP, συμπεριλαμβανομένης της ανακύκλωσής τους όπου αυτό είναι εφικτό, θα πρέπει να πραγματοποιείται κατά τρόπο περιβαλλοντικώς ορθό, με ελάχιστες επιπτώσεις στην ανθρώπινη υγεία και το περιβάλλον. Τα δευτερογενή υλικά που προκύπτουν θα πρέπει πάντοτε να μπορούν να χρησιμοποιηθούν με ασφάλεια και να είναι κατάλληλα για τον επιδιωκόμενο σκοπό και, στον μέγιστο δυνατό βαθμό, να είναι απαλλαγμένα από τοξικές ουσίες. Θα πρέπει επίσης να ελαχιστοποιεί τον βαθμό στον οποίο εκλύονται τοξικές ουσίες στο περιβάλλον και, κατά αυτόν τον τρόπο, να συμβάλλει στη φιλοδοξία μηδενικής ρύπανσης μέσω του περιορισμού των επιπτώσεών τους στο περιβάλλον και την υγεία. Για να επιτευχθεί αυτό, πρέπει να υπάρχουν κατάλληλες, υπερσύγχρονες τεχνολογίες διαλογής και απολύμανσης. 
            
            
                
            
            
               •Συνέπεια με τις ισχύουσες διατάξεις στον τομέα πολιτικής
            
            
               
                  Οι ισχύοντες κανόνες της Ένωσης για τη διαχείριση των έμμονων οργανικών ρύπων καθορίζονται στον κανονισμό για τους POP. Επιπλέον, οι υποχρεώσεις της Ένωσης σχετικά με την εξαγωγή έμμονων οργανικών ρύπων εφαρμόζονται με τον κανονισμό (ΕΕ) αριθ. 649/2012 του Ευρωπαϊκού Κοινοβουλίου και του Συμβουλίου
                     4
                  .
               
            
            
               Η πρόταση τροποποιεί τα παραρτήματα IV και V του κανονισμού για τους POP, υλοποιεί τις δεσμεύσεις της Ένωσης στο πλαίσιο της σύμβασης της Στοκχόλμης και του πρωτοκόλλου για τους POP και συνάδει με τη σύμβαση της Βασιλείας για τη διασυνοριακή διακίνηση και τη διάθεση επικίνδυνων και άλλων αποβλήτων. Η πρόταση εφαρμόζει, για τις ουσίες που εμπίπτουν στο πεδίο εφαρμογής της, την υποχρέωση των συμβαλλόμενων μερών της σύμβασης της Βασιλείας να διασφαλίζουν την περιβαλλοντικώς ορθή διαχείριση των επικίνδυνων αποβλήτων και άλλων αποβλήτων. Οι τιμές που καθορίζονται στο παράρτημα IV του κανονισμού για τους POP εφαρμόζουν σε ενωσιακό επίπεδο την έννοια των «χαμηλών τιμών περιεχομένου σε POP», οι οποίες αναφέρονται ως μη δεσμευτικές τιμές σύμφωνα με τις «Γενικές τεχνικές κατευθυντήριες γραμμές για την περιβαλλοντικά ορθή διαχείριση αποβλήτων που συνίστανται, περιέχουν ή έχουν μολυνθεί από έμμονους οργανικούς ρύπους». 
            
            
               
               
                  •
                        Συνέπεια με άλλες πολιτικές της Ένωσης
               
               
                  Η πρόταση συνάδει με τον στόχο της στρατηγικής για τις χημικές ουσίες με στόχο τη βιωσιμότητα
                     5
                   για την ελαχιστοποίηση και την υποκατάσταση, στο μέτρο του δυνατού, των χημικών ουσιών που προκαλούν μακροπρόθεσμες επιπτώσεις στην ανθρώπινη υγεία και το περιβάλλον (ένα τύπος ουσιών που προκαλούν ανησυχία) και τη σταδιακή κατάργηση των πλέον επιβλαβών χημικών ουσιών σε εφαρμογές μη ουσιώδεις για την κοινωνία, και κυρίως εκείνων σε καταναλωτικά αγαθά. 
               
            
            
               Ομοίως, η πρόταση συνάδει με τον στόχο της επίτευξης κλιματικής ουδετερότητας στην Ευρώπη έως το 2050, ο οποίος διατυπώνεται στην Ευρωπαϊκή Πράσινη Συμφωνία
                  6
               , καθώς και με τον στόχο της εφαρμογής ενός νέου σχεδίου δράσης για την κυκλική οικονομία
                  7
                με σκοπό την τόνωση της ανάπτυξης πρωτοπόρων αγορών για κλιματικά ουδέτερα και κυκλικά προϊόντα στην ΕΕ και πέραν αυτής. Η πρόταση συνάδει επίσης με την ανακοίνωση σχετικά με ένα σχέδιο δράσης για μηδενική ρύπανση
                  8
               , στην οποία η ΕΕ έχει καθορίσει ένα όραμα μηδενικής ρύπανσης με ορίζοντα το 2050, σύμφωνα με το οποίο η ρύπανση του αέρα, των υδάτων και του εδάφους μειώνεται σε επίπεδα που δεν θεωρούνται πλέον επιβλαβή για την υγεία και τα φυσικά οικοσυστήματα και τα οποία σέβονται τα όρια του πλανήτη μας.
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Η πρόταση βασίζεται στο άρθρο 192 παράγραφος 1 της Συνθήκης για τη λειτουργία της Ευρωπαϊκής Ένωσης σχετικά με την προστασία του περιβάλλοντος, δεδομένου ότι τα μέτρα που συμφωνήθηκαν στο πλαίσιο της σύμβασης της Στοκχόλμης επιδιώκουν κυρίως έναν περιβαλλοντικό στόχο, δηλαδή την εξάλειψη ή τη μείωση των εκπομπών έμμονων οργανικών ρύπων. 
            
         
         
            
               Το άρθρο 15 παράγραφος 2 του κανονισμού για τους POP ορίζει ότι η Επιτροπή πρέπει να επανεξετάζει διαρκώς τα παραρτήματα IV και V και, κατά περίπτωση, να υποβάλει νομοθετικές προτάσεις για να τροποποιεί τα εν λόγω παραρτήματα έτσι ώστε να προσαρμόζονται στις μεταβολές του καταλόγου ουσιών ο οποίος παρατίθεται στα παραρτήματα της σύμβασης ή του πρωτοκόλλου, ή για να τροποποιεί τις υφιστάμενες καταχωρίσεις ή διατάξεις που περιέχονται στα παραρτήματα του παρόντος κανονισμού με στόχο την προσαρμογή τους στην επιστημονική και τεχνική πρόοδο. 
            
            
            
               •Επικουρικότητα 
            
            
               Οι ουσίες POP που εμπίπτουν στο πεδίο εφαρμογής της παρούσας πρότασης μεταφέρονται εκτός των εσωτερικών συνόρων της ΕΕ μακριά από τις πηγές τους και η αποφυγή των εκλύσεων από απόβλητα που περιέχουν POP αποτελεί εν προκειμένω προτεραιότητα. 
            
            
               Η προστασία του περιβάλλοντος και της ανθρώπινης υγείας μέσω ενός συστήματος το οποίο εγγυάται την ορθή διαχείριση των αποβλήτων που περιέχουν POP μπορεί να είναι αποτελεσματική μόνο εάν καθοριστούν και θεσπιστούν κοινοί κανόνες σε επίπεδο ΕΕ. Συνεπώς, οι στόχοι της πρότασης δεν μπορούν να επιτευχθούν από τα μεμονωμένα κράτη μέλη, διότι απαιτείται εναρμονισμένη προσέγγιση ώστε να διασφαλιστεί ότι η Ένωση, ως συμβαλλόμενο μέρος της σύμβασης της Στοκχόλμης, εκπληρώνει τις διεθνείς υποχρεώσεις της. 
            
            
            
               •Αναλογικότητα
            
            
               Ο κανονισμός για τους POP απαιτεί εξέταση της αναλογικότητας, όπως αναφέρεται στην αιτιολογική σκέψη 34 του κανονισμού. Η αρχή της αναλογικότητας, όπως ορίζεται στο άρθρο 5 της Συνθήκης για την Ευρωπαϊκή Ένωση, αποσκοπεί στον καθορισμό των δράσεων που αναλαμβάνουν τα θεσμικά όργανα της ΕΕ εντός καθορισμένων ορίων. 
            
            
               Τα μέτρα της πρότασης περιορίζονται σε ό,τι είναι αναγκαίο για την επίτευξη των στόχων της και λαμβάνουν υπόψη τις διατάξεις του άρθρου 5 του πρωτοκόλλου αριθ. 2 της Συνθήκης για την Ευρωπαϊκή Ένωση σχετικά με την εφαρμογή των αρχών της επικουρικότητας και της αναλογικότητας, οι οποίες ορίζουν ότι «στα σχέδια νομοθετικών πράξεων λαμβάνεται δεόντως υπόψη η ανάγκη το τυχόν οικονομικό ή διοικητικό βάρος που βαρύνει την Ένωση, τις εθνικές κυβερνήσεις, τις περιφερειακές ή τοπικές αρχές, τους οικονομικούς φορείς και τους πολίτες να είναι το ελάχιστο δυνατό και ανάλογο προς τον επιδιωκόμενο στόχο». 
            
            
               Η μεθοδολογία για τον καθορισμό των οριακών τιμών, που περιγράφεται στο παράρτημα IV της εκτίμησης των επιπτώσεων, υποστηρίζει την ανάπτυξη οριακών τιμών που είναι εφικτές και εφαρμόσιμες για όλες τις σχετικές ροές αποβλήτων. Διενεργείται αξιολόγηση σχετικά με την τεχνική και οικονομική σκοπιμότητα των προτεινόμενων οριακών τιμών για τους κύριους φορείς εκμετάλλευσης που επηρεάζονται· κάθε αξιολόγηση αφορά συγκεκριμένη περίπτωση και διενεργείται βάσει των διαθέσιμων πληροφοριών. Λαμβάνονται υπόψη πτυχές όπως ο αριθμός, το μέγεθος και η φύση των ενδιαφερόμενων μερών που επηρεάζονται και η εκτιμώμενη ικανότητά τους να απορροφήσουν πρόσθετο κόστος και επενδύσεις, καθώς και η διαθέσιμη ικανότητα επεξεργασίας των επιχειρήσεων διαχείρισης αποβλήτων. 
            
            
               Ανάλυση των επιπτώσεων των προτιμώμενων επιλογών πολιτικής παρουσιάζεται συνοπτικά στο τμήμα 8.2 της εκτίμησης των επιπτώσεων.
            
            
            
               •Επιλογή της νομικής πράξης
            
            
               Σύμφωνα με το άρθρο 15 παράγραφος 2 του κανονισμού για τους POP, η Επιτροπή πρέπει, κατά περίπτωση να υποβάλλει νομοθετικές προτάσεις για να τροποποιεί τα παραρτήματα IV και V του κανονισμού ούτως ώστε να προσαρμόζονται στις μεταβολές του καταλόγου ουσιών που παρατίθεται στα παραρτήματα της σύμβασης ή του πρωτοκόλλου, ή για να τροποποιεί τις υφιστάμενες καταχωρίσεις ή διατάξεις που περιέχονται στα παραρτήματα του παρόντος κανονισμού με στόχο την προσαρμογή τους στην επιστημονική και τεχνική πρόοδο. Κατά συνέπεια, όπως προβλέπεται στο άρθρο 15 παράγραφος 2, η παρούσα πρωτοβουλία λαμβάνει τη μορφή κανονισμού για την τροποποίηση του κανονισμού για τους POP.
            
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΤΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
            
            
               Δεδομένου του περιορισμένου και τεχνικού χαρακτήρα της παρούσας πρότασης, και λαμβανομένης υπόψη της αναδιατύπωσης του κανονισμού για τους POP το 2019, δεν κρίθηκε αναγκαία η διενέργεια εκ των υστέρων αξιολόγησης της ισχύουσας νομοθεσίας.  
            
            
                
            
            
               •Διαβουλεύσεις με τα ενδιαφερόμενα μέρη
            
         
         
            
               Η εκτίμηση των επιπτώσεων που συνοδεύει την παρούσα πρόταση αποτέλεσε αντικείμενο διεξοδικής διαβούλευσης με τα ενδιαφερόμενα μέρη προκειμένου να διασφαλιστεί ότι οι απόψεις των ενδιαφερόμενων μερών εκπροσωπούνται και λαμβάνονται δεόντως υπόψη. Λόγω του τεχνικού χαρακτήρα της πρότασης και του υψηλού επιπέδου λεπτομέρειάς της, η διαδικασία της διαβούλευσης απευθυνόταν κυρίως σε επαγγελματικούς, πανεπιστημιακούς και βιομηχανικούς/τομεακούς φορείς, καθώς και σε εκπροσώπους της κοινωνίας των πολιτών, όπως ΜΚΟ, ενώσεις καταναλωτών και συνδικαλιστικές οργανώσεις. 
            
            
               Ο χάρτης πορείας για την αρχική εκτίμηση των επιπτώσεων δημοσιεύτηκε στις 29 Μαΐου 2020 και η περίοδος διαβούλευσης ολοκληρώθηκε στις 7 Αυγούστου 2020· ελήφθησαν παρατηρήσεις από 51 απαντήσαντες. Στο πλαίσιο της ανάλυσης των εν λόγω απαντήσεων διαπιστώθηκαν ορισμένες διακριτές διαφορές μεταξύ των ενδιαφερόμενων μερών όσον αφορά τον τρόπο αντιμετώπισης των POP στην κυκλική οικονομία. 
            
            
               Σύμφωνα με πολλές απαντήσεις, κυρίως από ΜΚΟ, η ανακύκλωση αποβλήτων που περιέχουν POP είναι ασύμβατη με μια ασφαλή κυκλική οικονομία. Το επιχείρημα αυτό δίνει προτεραιότητα στην απομάκρυνση των POP από την αλυσίδα εφοδιασμού έναντι των δυνητικών οφελών που σχετίζονται με την ανακύκλωση των εν λόγω προϊόντων. Οι απαντήσεις της βιομηχανίας παρέχουν μια πιο διαφοροποιημένη άποψη και επισημαίνουν ότι οι πολιτικές της ΕΕ που επιδιώκουν τη δημιουργία ενός «περιβάλλοντος απαλλαγμένου από τοξικές ουσίες», καθώς και την αύξηση της ανακύκλωσης, συχνά υποδεικνύουν αντιφατικές κατευθύνσεις, γεγονός που έχει ως αποτέλεσμα οι επιχειρήσεις διαχείρισης αποβλήτων να βρίσκονται σε μια κατάσταση όπου οι κανόνες δεν είναι προβλέψιμοι και δεν είναι πάντα εφαρμόσιμοι. Δύο ενώσεις ανέφεραν ότι θα πρέπει να παρασχεθεί μεγαλύτερη δημόσια στήριξη για την προώθηση νέων επενδύσεων στη διαλογή και την απολύμανση των αποβλήτων, καθώς αυτό θα καταστήσει δυνατή την αύξηση και τη βελτίωση της ανακύκλωσης.
            
            
               Επιπλέον, πραγματοποιήθηκε στοχευμένη διαβούλευση με τα ενδιαφερόμενα μέρη στο πλαίσιο της υποστηρικτικής μελέτης, η οποία περιλάμβανε όλες τις πτυχές που σχετίζονται με την εκτίμηση των επιπτώσεων, συμπεριλαμβανομένων κοινωνικοοικονομικών στοιχείων, μέσω ηλεκτρονικού ερωτηματολογίου και συνεντεύξεων με ενδιαφερόμενα μέρη που εκπροσωπούν βασικούς τομείς και οργανώσεις. Η εκτίμηση των επιπτώσεων που συνοδεύει την παρούσα πρόταση αξιοποιεί επίσης τις πληροφορίες σχετικά με τις απόψεις των ενδιαφερόμενων μερών, και της κοινωνίας γενικότερα, όσον αφορά τις ουσίες που προκαλούν ανησυχία σε ανακυκλωμένα υλικά, οι οποίες συγκεντρώθηκαν κατά την ανοικτή δημόσια διαβούλευση σχετικά με τα θέματα διεπαφής μεταξύ της νομοθεσίας για τα χημικά, τα προϊόντα και τα απόβλητα
                  9
               . Η διαβούλευση αυτή, η οποία πραγματοποιήθηκε το 2018, αφορούσε ευρύτερες, λιγότερο τεχνικές πτυχές που σχετίζονται με το εν λόγω μέτρο και, συνεπώς, οι πληροφορίες αυτές ήταν ήδη διαθέσιμες και χρησιμοποιήθηκαν για την υποστήριξη του μέτρου. Συνοπτική έκθεση
                  10
                της εν λόγω διαβούλευσης δημοσιεύθηκε στις 28 Φεβρουαρίου 2019.
            
            
               
                  Λεπτομερής περιγραφή των διαβουλεύσεων με τα ενδιαφερόμενα μέρη και των αποτελεσμάτων τους περιλαμβάνεται στο παράρτημα 2 της έκθεσης εκτίμησης των επιπτώσεων.
               
               
            
            
               •Συλλογή και χρήση εμπειρογνωσίας
            
            
               Προς υποστήριξη της ανάλυσης της εκτίμησης των επιπτώσεων, η Επιτροπή ανέθεσε μια σύμβαση υποστήριξης σε εξωτερικούς συμβούλους: «Μελέτη για την υποστήριξη της εκτίμησης των επιπτώσεων που σχετίζεται με την επανεξέταση των οριακών τιμών στα απόβλητα για τους POP που απαριθμούνται στα παραρτήματα IV και V του κανονισμού (ΕΕ) 2019/1021» [«Study to support the assessment of impacts associated with the review of limit values in waste for POPs listed in Annexes IV and V of Regulation (EU) 2019/1021»] (RPA/INERIS, 2021). Η εκτίμηση βασίστηκε επίσης σε μελέτη που εκπονήθηκε για την υποστήριξη προηγούμενης τροποποίησης των παραρτημάτων IV και V του κανονισμού για τους POP, ιδίως για τις μαζικές ροές ουσιών και αποβλήτων, η οποία πραγματοποιήθηκε στο πλαίσιο της αναδιατύπωσης του κανονισμού (ΕΚ) αριθ. 850/2004: «Μελέτη για την υποστήριξη της επανεξέτασης ζητημάτων που σχετίζονται με τα απόβλητα στα παραρτήματα IV και V του κανονισμού (ΕΚ) αριθ. 850/2004» [«Study to support the review of waste related issues in Annexes IV and V of Regulation (EC) 850/2004»] (Ramboll Environment & Health GmbH, Ιανουάριος 2019).
            
            
               Εκτός από τις δύο αυτές μελέτες, ελήφθησαν επίσης υπόψη πληροφορίες για σχετικές ουσίες που περιέχονται σε παλαιότερες μελέτες οι οποίες εκπονήθηκαν για την υποστήριξη προηγούμενων τροποποιήσεων του κανονισμού για τους POP: 
            
            
               ·«Μελέτη για ζητήματα σχετικά με τα απόβλητα προσφάτως καταχωρισθέντων POP και υποψήφιων POP» (Study on waste related issues of newly listed POPs and candidate POPs) (ESWI Consortium, Απρίλιος 2011)
            
            
               ·«Μελέτη για τη διευκόλυνση της εφαρμογής ορισμένων σχετικών με τα απόβλητα διατάξεων του κανονισμού για τους έμμονους οργανικούς ρύπους (POP)» [Study to facilitate the implementation of certain waste related provisions of the Regulation on Persistent Organic Pollutants (POPs)] (BiPRO, Αύγουστος 2005)
            
            
               Η διενέργεια της εκτίμησης των επιπτώσεων για την υποστήριξη της πρότασης στηρίχθηκε επίσης από διυπηρεσιακή συντονιστική ομάδα για την εκτίμηση των επιπτώσεων. Η ομάδα αυτή συστάθηκε από τη ΓΔ Περιβάλλοντος και συνεδρίασε τέσσερις φορές από τον Ιούλιο του 2020 έως τον Ιούνιο του 2021. 
            
            
            
               •εκτίμηση των επιπτώσεων
            
            
               Η πρόταση βασίζεται σε εκτίμηση των επιπτώσεων. Μετά την παροχή απαντήσεων στις παρατηρήσεις της επιτροπής ρυθμιστικού ελέγχου που διατυπώθηκαν στην πρώτη γνώμη της 5ης Μαρτίου 2021, η εκτίμηση των επιπτώσεων έλαβε θετική γνώμη με επιφυλάξεις στις 29 Ιουνίου 2021. Στην τελική της γνώμη, η επιτροπή ζήτησε περαιτέρω λεπτομέρειες σχετικά με τη μεθοδολογία που χρησιμοποιήθηκε για την πρόταση των διαφορετικών οριακών τιμών για τους POP οι οποίοι εμπίπτουν στο πεδίο εφαρμογής της πρότασης.
            
            
               Οι επιλογές πολιτικής που εξετάστηκαν στην εκτίμηση των επιπτώσεων αναφέρονται σε ένα φάσμα οριακών τιμών για τις τιμές του παραρτήματος IV που θα προταθούν για τις διάφορες ουσίες οι οποίες εμπίπτουν στο πεδίο εφαρμογής της πρότασης. Οι τιμές του παραρτήματος IV (γνωστές και ως «χαμηλά όρια συγκέντρωσης POP») ορίζονται στο άρθρο 7 παράγραφος 4 στοιχείο α) του κανονισμού για τους POP. Καθορίζουν την τιμή των ουσιών POP στα απόβλητα στην οποία ή άνω της οποίας πρέπει να καταστρέφονται ή να μετατρέπονται κατά τρόπο μη αναστρέψιμο. Στην πράξη, αυτό σημαίνει ότι απόβλητα κάτω από την τιμή αυτή που περιέχουν POP μπορούν να υποβάλλονται σε επεξεργασία με άλλα μέσα, συμπεριλαμβανομένης της ανακύκλωσης. 
            
            
               Για καθεμία από τις ουσίες που εμπίπτουν στο πεδίο εφαρμογής της πρότασης, η επιλογή πολιτικής 1 περιγράφει την τρέχουσα βάση αναφοράς και αντιπροσωπεύει την υψηλότερη τιμή που εξετάζεται (ή την απουσία ορίου για ουσίες που δεν περιλαμβάνονται ακόμη). Σύμφωνα με τη βάση αναφοράς, δεν θα εισηχθούν αλλαγές στα παραρτήματα IV και V του κανονισμού για τους POP. Αυτό σημαίνει ότι οι ουσίες που καταχωρίστηκαν πρόσφατα στο πλαίσιο της σύμβασης δεν θα συμπεριληφθούν στα σχετικά παραρτήματα
                  11
               . Το ίδιο ισχύει επίσης για τις ουσίες για τις οποίες έχουν ήδη καθοριστεί όρια βάσει του κανονισμού για τους POP και για τις οποίες η επιστημονική και τεχνική πρόοδος υπαγορεύει την επανεξέταση των τιμών. 
            
            
               Η επιλογή πολιτικής 2 αντιπροσωπεύει τιμές στο μέσον του υπό εξέταση εύρους. Στην επιλογή αυτή, προτείνεται η θέσπιση νέων οριακών τιμών σύμφωνα με το παράρτημα IV για νέες ουσίες και προτείνεται η αυστηροποίηση των οριακών τιμών για ορισμένους καταχωρισμένους POP, όπου αυτό μπορεί να δικαιολογηθεί. Η πρώτη περίπτωση αφορά την προσφάτως καταχωρισθείσα ουσία PFOA, τα άλατά της και τις συγγενείς με αυτήν ενώσεις. Δεν εξετάστηκαν ενδιάμεσες τιμές της επιλογής 2 για το dicofol (δικόφολη) και την πενταχλωροφαινόλη. Για τις υπόλοιπες ουσίες που εμπίπτουν στο πεδίο εφαρμογής της παρούσας πρότασης —PBDE, HBCDD, SCCP και διοξίνες και φουράνια (συμπεριλαμβανομένων των dl-PCB) — εξετάστηκε στην εκτίμηση των επιπτώσεων μια οριακή τιμή στο μέσον του εύρους. 
            
            
               Στο πλαίσιο της επιλογής πολιτικής 3, προτείνονται αυστηρότερες οριακές τιμές στο παράρτημα IV για οκτώ ουσίες
                  12
               . Για τους PBDE, η επιλογή 3 αναλύεται ως δύο επιμέρους επιλογές, εκ των οποίων η μία έχει ως αποτέλεσμα την άμεση εφαρμογή της χαμηλότερης οριακής τιμής και η άλλη προβλέπει καθυστέρηση της εφαρμογής κατά 5 έτη μετά την έναρξη ισχύος του μέτρου (με εφαρμογή της επιλογής 2 στο μεσοδιάστημα). 
            
            
               Η επιλογή πολιτικής 4, με μια πρόσθετη χαμηλότερη τιμή, εξετάστηκε για τις διοξίνες και τα φουράνια (PCDD/F). Ο λόγος για αυτή την πρόσθετη επιλογή είναι να αξιολογηθεί η δυνατότητα καθορισμού χαμηλότερης τιμής του παραρτήματος IV για τις εν λόγω ουσίες, καθώς και η πρόσθετη επιμέρους επιλογή για τον καθορισμό χαμηλότερης ειδικής τιμής που θα χρησιμοποιείται μόνο ως όριο για τα μη επεξεργασμένα απόβλητα που απορρίπτονται απευθείας στη γη (π.χ. σε γεωργικές εφαρμογές). 
            
         
         
            
               Ο ακόλουθος πίνακας παρουσιάζει ένα εύρος τιμών (επιλογές πολιτικής) για το παράρτημα IV για κάθε εξεταζόμενη ουσία/ομάδα ουσιών:
            
            
               Πίνακες 1 και 2: Επιλογές πολιτικής που εξετάστηκαν για τα όρια του παραρτήματος IV 
            
            
                     
                        Πίνακας 1
                     
                  
                  
                     
                        Επιλογή 1
                     
                     
                        (βάση αναφοράς
                           13
                        )
                     
                  
                  
                     
                        Επιλογή 2
                     
                  
                  
                     
                        Επιλογή 3
                     
                  
               
                     
                        PFOA, τα άλατά του και οι συγγενείς με αυτό ενώσεις(mg/kg)
                     
                  
                  
                     
                        -
                     
                  
                  
                     
                        50 για το PFOA και τα άλατά του·
                     
                     
                        2 000 για τις συγγενείς ενώσεις
                     
                  
                  
                     
                        0,025 για το PFOA και τα άλατά του· 
                     
                     
                        1 για τις συγγενείς ενώσεις#
                     
                  
               
                     
                        Dicofol (δικοφόλη) (mg/kg)
                     
                  
                  
                     
                        -
                     
                  
                  
                     
                        -
                     
                  
                  
                     
                        50
                     
                  
               
                     
                        Πενταχλωροφαινόλη (PCP), τα άλατα και οι εστέρες της (mg/kg)
                     
                  
                  
                     
                        -
                     
                  
                  
                     
                        -
                     
                  
                  
                     
                        100
                     
                  
               
                     
                        Άθροισμα 5 PBDE (mg/kg)
                     
                  
                  
                     
                        1 000
                     
                  
                  
                     
                        500
                     
                  
                  
                     
                        200
                     
                  
               
                     
                        SCCP (mg/kg)
                     
                  
                  
                     
                        10 000
                     
                  
                  
                     
                        1 500
                     
                  
                  
                     
                        420
                     
                  
               
                     
                        HBCDD (mg/kg)
                     
                  
                  
                     
                        1 000
                     
                  
                  
                     
                        500
                     
                  
                  
                     
                        100
                     
                  
               
               Σημείωση: Δεν υπάρχει διαθέσιμη τιμή βάσης για το PFOA, το dicofol (δικοφόλη) και την PCP, δεδομένου ότι πρόκειται για ουσίες που συμπεριλήφθηκαν πρόσφατα.
            
            
            
                     
                        Πίνακας 2
                     
                  
                  
                     
                        Επιλογή 1 (βάση αναφοράς)
                     
                  
                  
                     
                        Επιλογή 2
                     
                     
                  
                  
                     
                        Επιλογή 3
                     
                     
                  
                  
                     
                        Επιλογή 4
                     
                     
                  
               
                     
                        Διοξίνες και φουράνια*
                     
                     
                        (mg/kg)
                     
                  
                  
                     
                        0,015
                     
                  
                  
                     
                        0,010
                     
                  
                  
                     
                        0,005+   (0,001)
                     
                  
                  
                     
                        0,001++      (0,00005)
                     
                  
               
               *: Αξιολογείται επίσης η σκοπιμότητα της συμπερίληψης παρόμοιων με τις διοξίνες PCB στην ομαδική τιμή για τις διοξίνες και τα φουράνια.        
            
            
               +/++: Για τις διοξίνες και τα φουράνια, οι επιλογές 3 και 4 ορίζουν μια γενικώς εφαρμόσιμη τιμή για όλες τις εργασίες διαχείρισης αποβλήτων. Καθεμία εξ αυτών περιλαμβάνει μια πιθανή επιμέρους επιλογή, η οποία θα περιλαμβάνει μια πρόσθετη ειδική οριακή τιμή σε παρένθεση, η οποία θα ισχύει μόνο για τη διάθεση αποβλήτων στο έδαφος. 
            
            
               Μετά την αξιολόγηση των περιβαλλοντικών, κοινωνικών και οικονομικών επιπτώσεων των διαφόρων επιλογών πολιτικής που εξετάστηκαν για τις τιμές του παραρτήματος IV για τις σχετικές ουσίες POP, οι προτιμώμενες επιλογές επισημαίνονται στον κατωτέρω πίνακα. 
            
            
               Πίνακας 3: Προτιμώμενη επιλογή για τα όρια του παραρτήματος IV (σκιασμένα) 
            
            
                     
                        Ουσία
                     
                  
                  
                     
                        Επιλογή 1 
                     
                     
                        Βάση αναφοράς
                     
                  
                  
                     
                        Επιλογή 2  
                     
                  
                  
                     
                        Επιλογή 3 
                     
                  
                  
                     
                        Επιλογή 4
                     
                  
               
                     
                        PBDE
                     
                  
                  
                     
                        1 000 mg/kg
                     
                  
                  
                     
                        500 mg/kg
                     
                  
                  
                     
                        Αρχική εφαρμογή του ορίου 500 mg/kg, ακολουθούμενη από μείωση σε 200 mg/kg
                           14
                         5 έτη μετά την έναρξη εφαρμογής του αρχικού ορίου
                     
                  
                  
                     
                        A/A 
                     
                     
                        (άνευ αντικειμένου)
                     
                  
               
                     
                        HBCDD
                     
                  
                  
                     
                        1 000 mg/kg
                     
                  
                  
                     
                        500 mg/kg
                     
                  
                  
                     
                        100 mg/kg
                     
                  
                  
                     
                        A/A
                     
                  
               
                     
                        PCDD/F (διοξίνες και φουράνια)
                           15
                        
                     
                  
                  
                     
                        0,015 mg TEQ/kg
                     
                  
                  
                     
                        0,010 mg TEQ/kg
                     
                  
                  
                     
                        0,005 mg TEQ/kg
                     
                  
                  
                     
                        0,001 mg TEQ/kg
                     
                  
               
                     
                        Παρόμοια με διοξίνες PCB
                           16
                        
                     
                  
                  
                     
                        Δεν λαμβάνονται ειδικά υπόψη τα dl-PCB (περιλαμβάνονται στο υφιστάμενο συνολικό όριο των 50 mg/kg για τα PCB)
                     
                  
                  
                     
                        Καθορισμός ειδικού αυτοτελούς ορίου για τα dl-PCB
                     
                  
                  
                     
                        Συμπερίληψη των dl-PCB στο όριο για τα PCDD/F
                     
                     
                        (στο πλαίσιο της επιλογής 3 για τα PCDD/F — 0,005 mg TEQ/kg)
                     
                  
                  
                     
                        A/A
                     
                  
               
                     
                        Χλωριωμένες παραφίνες μικρής αλυσίδας (SCCP)
                     
                  
                  
                     
                        10 000 mg/kg
                     
                  
                  
                     
                        1 500 mg/kg
                     
                  
                  
                     
                        420 mg/kg
                     
                  
                  
                     
                        A/A
                     
                  
               
                     
                        PFOA, τα άλατά του και οι συγγενείς με αυτό ενώσεις
                     
                  
                  
                     
                        Δεν υπάρχουν όρια
                     
                  
                  
                     
                        50 mg/kg (PFOA και τα άλατά του)
                     
                     
                        2 000 mg/kg (συγγενείς με το PFOA ενώσεις)
                     
                  
                  
                     
                        1 mg/kg για το PFOA και τα άλατά του και 40 mg/kg για τις συγγενείς με το PFOA ενώσεις
                     
                     
                        [Σημείωση: Η ανωτέρω τιμή προτείνεται αντί της αρχικά εξετασθείσας επιλογής 3:
                     
                     
                        0,025 mg/kg (PFOA και τα άλατά του)
                     
                     
                        1 mg/kg (συγγενείς με το PFOA ενώσεις)]
                     
                  
                  
                     
                        A/A
                     
                  
               
                     
                        Πενταχλωροφαινόλη (PCP) και τα άλατα και οι εστέρες της
                     
                  
                  
                     
                        Δεν υπάρχει όριο
                     
                  
                  
                     
                        A/A
                     
                  
                  
                     
                        100 mg/kg
                     
                  
                  
                     
                        A/A
                     
                  
               
                     
                        Dicofol (δικοφόλη)
                     
                  
                  
                     
                        Δεν υπάρχει όριο
                     
                  
                  
                     
                        A/A
                     
                  
                  
                     
                        50 mg/kg
                     
                  
                  
                     
                        A/A
                     
                  
               
               Εκτός από τις τιμές του παραρτήματος IV ανωτέρω, η εκτίμηση των επιπτώσεων εξετάζει επίσης, για τις ουσίες για τις οποίες προτείνεται νέα καταχώριση, μια ενιαία επιλογή πολιτικής που αντιπροσωπεύει μια τιμή η οποία πρέπει να συμπεριληφθεί στο παράρτημα V του κανονισμού. Για λόγους συνοχής, η ουσία δεκαβρωμοδιφαινυλαιθέρας (decaBDE) προτείνεται επίσης να συμπεριληφθεί στην οριακή τιμή για τους (καταχωρισμένους) PBDE.  Οι τιμές του παραρτήματος V αναφέρονται στο άρθρο 7 παράγραφος 4 στοιχείο β) του κανονισμού για τους POP και είναι επίσης γνωστές ως «μέγιστα όρια συγκέντρωσης POP».
            
            
               Πίνακας 4: Προτεινόμενες οριακές τιμές του παραρτήματος V  
            
            
                     
                        Ουσία
                     
                  
                  
                     
                        Τιμή
                     
                  
               
                     
                        PBDE (συμπεριλαμβανομένου του δεκαβρωμοδιφαινυλαιθέρα)
                     
                  
                  
                     
                        10 000 mg/kg
                     
                  
               
                     
                        PFOA, τα άλατά του και οι συγγενείς με αυτό ενώσεις
                     
                  
                  
                     
                        50 mg/kg για το PFOA και τα άλατά του
                     
                     
                        2 000 mg/kg για τις συγγενείς με το PFOA ενώσεις 
                     
                  
               
                     
                        Πενταχλωροφαινόλη (PCP)
                     
                  
                  
                     
                        1 000 mg/kg
                     
                  
               
                     
                        Dicofol (δικοφόλη)
                     
                  
                  
                     
                        5 000 mg/kg
                     
                  
               
               Οι προτιμώμενες επιλογές πολιτικής που προτείνονται υποστηρίζονται από τη μεθοδολογία που περιγράφεται στο τμήμα 5.2 και στο παράρτημα IV της έκθεσης εκτίμησης των επιπτώσεων. Λαμβάνουν υπόψη τους γενικούς στόχους της προστασίας της ανθρώπινης υγείας και του περιβάλλοντος (ως πρωταρχικό στόχο), της αύξησης της ανακύκλωσης και της χρήσης δευτερογενών πρώτων υλών και της συμβολής στη μείωση των εκπομπών αερίων του θερμοκηπίου (για την υποστήριξη των κλιματικών στόχων της ΕΕ). 
            
            
               Οι προτεινόμενες τιμές για το παράρτημα V επικαιροποιούνται βάσει των αποτελεσμάτων της εφαρμογής της μεθοδολογίας και βασίζονται εντέλει σε υφιστάμενες συμφωνημένες τιμές του παραρτήματος V για παρόμοιες ουσίες. 
            
            
               Εκτός από τις ουσίες που αναφέρονται ανωτέρω, στο πλαίσιο της εκτίμησης των επιπτώσεων εξετάστηκε μια επιπλέον ουσία, το υπερφθοροεξανοσουλφονικό οξύ (PFHxS). Η επιτροπή επανεξέτασης των POP που λειτουργεί στο πλαίσιο της σύμβασης της Στοκχόλμης εξέδωσε απόφαση με την οποία συνιστάται στη διάσκεψη των συμβαλλόμενων μερών (στο εξής: COP) να εξετάσει το ενδεχόμενο καταχώρισης του PFHxS, των αλάτων του και των συγγενών με αυτό ενώσεων στο παράρτημα Α της σύμβασης χωρίς ειδικές εξαιρέσεις. Λόγω της πανδημίας COVID-19, η απόφαση για την εν λόγω συμπερίληψη, η οποία είχε αρχικά προγραμματιστεί για τον Ιούλιο του 2021, καθυστέρησε και πρόκειται να πραγματοποιηθεί στο τμήμα της COP10 της σύμβασης της Στοκχόλμης με φυσική παρουσία που έχει προγραμματιστεί για τις 6-17 Ιουνίου 2022. Δεδομένου ότι το PFHxS δεν περιλαμβάνεται ακόμη στη σύμβαση, επί του παρόντος δεν προτείνεται η καταχώρισή του στον κανονισμό για τους POP. Εάν η εν λόγω καταχώριση στη σύμβαση πραγματοποιηθεί κατά τη διαδικασία συναπόφασης, μπορεί να προταθεί η συμπερίληψή της στον κανονισμό με βάση την ανάλυση που διενεργήθηκε στο πλαίσιο της εκτίμησης των επιπτώσεων.
            
            
            
               •Καταλληλότητα και απλούστευση του κανονιστικού πλαισίου
            
            
               Δεν εντοπίστηκαν μέτρα απλούστευσης, καθώς ο κανονισμός για τους POP υποβλήθηκε πρόσφατα σε αναδιατύπωση. Η πρωτοβουλία περιορίζεται στον καθορισμό τιμών για συγκεκριμένες ουσίες στα παραρτήματα IV και V του κανονισμού για τους POP· συνεπώς, η πρόταση ακολουθεί ένα αυστηρά καθορισμένο νομικό πεδίο εφαρμογής και μορφότυπο. 
            
         
         
            
               •Θεμελιώδη δικαιώματα
            
            
               
                  Η μη ορθή διαχείριση των επικίνδυνων ουσιών, και ιδίως των POP, συμβάλλει στη συνολική περιβαλλοντική ρύπανση, η οποία μπορεί να έχει σοβαρές επιπτώσεις στο δικαίωμα στη ζωή, στο δικαίωμα στην ακεραιότητα του προσώπου, στο δικαίωμα σε δίκαιες και πρόσφορες συνθήκες εργασίας και στο δικαίωμα σε υγιές περιβάλλον. 
               
               
                  Ο κανονισμός για τους POP εφαρμόζει τις διατάξεις της σύμβασης της Στοκχόλμης και του πρωτοκόλλου στην Ένωση. Λαμβάνοντας υπόψη τις αρχές 14 και 15 της Διακήρυξης του Ρίο για το περιβάλλον και την ανάπτυξη, ο κανονισμός προβλέπει μέτρα για την ελαχιστοποίηση —και με σκοπό την εξάλειψη, όπου είναι εφικτό, το συντομότερο δυνατόν— των εκλύσεων POP. Θεσπίζει επίσης διατάξεις για τα απόβλητα που συνίστανται, περιέχουν ή έχουν μολυνθεί από οποιαδήποτε από τις ουσίες αυτές.
               
               
                  Η πρόταση τροποποιεί τα παραρτήματα IV και V του κανονισμού για τους POP, παρέχοντας στην Ένωση τη δυνατότητα να τηρήσει τις δεσμεύσεις της, όσον αφορά τις ουσίες που εμπίπτουν στο πεδίο εφαρμογής της πρότασης, τις οποίες ανέλαβε η Ένωση στο πλαίσιο της σύμβασης της Στοκχόλμης και του πρωτοκόλλου.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Το προτεινόμενο μέτρο δεν προβλέπει δημοσιονομικές επιπτώσεις για την Ευρωπαϊκή Επιτροπή. Κατά συνέπεια, δεν παρέχεται νομοθετικό δημοσιονομικό δελτίο. 
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               Η παρακολούθηση των επιπτώσεων και της αποτελεσματικότητας του κανονισμού για τους POP, συμπεριλαμβανομένων των διατάξεών του σχετικά με τα απόβλητα, αποτελεί υφιστάμενη υποχρέωση στο πλαίσιο του κανονισμού· κατά συνέπεια, στην παρούσα πρόταση δεν προβλέπονται πρόσθετα μέτρα ή μηχανισμοί. Συγκεντρωτικές εκθέσεις που καταρτίζει η Επιτροπή, με βάση τις εκθέσεις των κρατών μελών σχετικά με την εφαρμογή του κανονισμού για τους POP, δημοσιεύονται τακτικά
                  17
               . 
            
            
               •Επεξηγηματικά έγγραφα
            
            
               
                  Δεδομένου ότι η προτεινόμενη νομική πράξη είναι κανονισμός που εφαρμόζεται άμεσα στα κράτη μέλη, δεν απαιτείται επεξηγηματικό έγγραφο.
               
            
            
               •Αναλυτική επεξήγηση των επιμέρους διατάξεων της πρότασης
            
            
               
                  Το άρθρο 1 προβλέπει την τροποποίηση των παραρτημάτων IV και V του κανονισμού (ΕΕ) 2019/1021.
               
               
                  Το άρθρο 2 περιέχει διατάξεις σχετικά με την έναρξη ισχύος του μέτρου.
               
               
                  Το παράρτημα περιέχει ειδικές διατάξεις για την τροποποίηση των παραρτημάτων IV και V του κανονισμού (ΕΕ) 2019/1021.
               
            
            
               2021/0340 (COD)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               σχετικά με την τροποποίηση των παραρτημάτων IV και V του κανονισμού (ΕΕ) 2019/1021 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους
            
            
               (Κείμενο που παρουσιάζει ενδιαφέρον για τον ΕΟΧ)
            
         
         
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 192 παράγραφος 1,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Κατόπιν διαβίβασης του σχεδίου νομοθετικής πράξης στα εθνικά κοινοβούλια,
            
            
               Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής
                  18
               , 
            
            
               Έχοντας υπόψη τη γνώμη της Επιτροπής των Περιφερειών
                  19
               , 
            
            
               Αποφασίζοντας σύμφωνα με τη συνήθη νομοθετική διαδικασία,
            
            
               Εκτιμώντας τα ακόλουθα:
            
            
               (1)Ο κανονισμός (ΕΕ) 2019/1021 του Ευρωπαϊκού Κοινοβουλίου και του Συμβουλίου
                  20
                για τους έμμονους οργανικούς ρύπους μεταφέρει στην έννομη τάξη της Ένωσης τις δεσμεύσεις που καθορίζονται στη σύμβαση της Στοκχόλμης για τους έμμονους οργανικούς ρύπους (στο εξής: σύμβαση), η οποία εγκρίθηκε εξ ονόματος της Κοινότητας με την απόφαση 2006/507/ΕΚ
                  21
                του Συμβουλίου, και στο πρωτόκολλο της σύμβασης του 1979 για τη διασυνοριακή ατμοσφαιρική ρύπανση μεγάλης απόστασης που οφείλεται στους έμμονους οργανικούς ρύπους, το οποίο εγκρίθηκε εξ ονόματος της Κοινότητας με την απόφαση 2004/259/ΕΚ του Συμβουλίου
                  22
               .
            
            
               (2)Κατά την έβδομη σύνοδο της διάσκεψης των συμβαλλομένων μερών της σύμβασης, η οποία πραγματοποιήθηκε από τις 4 έως τις 15 Μαΐου 2015 συμφωνήθηκε να συμπεριληφθεί η πενταχλωροφαινόλη, τα άλατα και οι εστέρες της (στο εξής: πενταχλωροφαινόλη) στο παράρτημα A της σύμβασης. Κατά την ένατη σύνοδο της διάσκεψης των συμβαλλόμενων μερών της σύμβασης, η οποία πραγματοποιήθηκε από τις 29 Απριλίου έως τις 10 Μαΐου 2019, συμφωνήθηκε να συμπεριληφθούν το dicofol (δικοφόλη) και το υπερφθοροοκτανοϊκό οξύ (PFOA), τα άλατά του και οι συγγενείς με αυτό ενώσεις στο παράρτημα Α της σύμβασης. Με βάση τις εν λόγω τροποποιήσεις της σύμβασης και προκειμένου να εξασφαλιστεί ότι η διαχείριση των αποβλήτων που περιέχουν τις εν λόγω ουσίες πραγματοποιείται σύμφωνα με τις διατάξεις της σύμβασης, είναι αναγκαίο να τροποποιηθούν επίσης τα παραρτήματα IV και V του κανονισμού (ΕΕ) 2019/1021, μέσω της συμπερίληψης της πενταχλωροφαινόλης, του dicofol (δικόφολη) και του υπερφθοροοκτανοϊκού οξέος (PFOA), των αλάτων του και των συγγενών με αυτό ενώσεων στα παραρτήματα και μέσω της αναφοράς των αντίστοιχων ορίων συγκέντρωσής τους.  
            
            
               (3)Η πενταχλωροφαινόλη είχε συμπεριληφθεί προηγουμένως στα παραρτήματα IV και V του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου
                  23
                με τον κανονισμό (ΕΕ) 2019/636
                  24
                της Επιτροπής, με τιμή 100 mg/kg στο παράρτημα IV και τιμή 1 000 mg/kg στο παράρτημα V. Ο κανονισμός (ΕΚ) αριθ. 850/2004 καταργήθηκε με τον κανονισμό (ΕΕ) 2019/1021, ωστόσο η πενταχλωροφαινόλη παραλείφθηκε ακούσια από τον εν λόγω κανονισμό. Συνεπώς, είναι αναγκαίο να τροποποιηθούν τα παραρτήματα IV και V του κανονισμού (ΕΕ) 2019/1021 ώστε να συμπεριληφθεί η πενταχλωροφαινόλη.
            
            
               (4)Τα παραρτήματα IV και V του κανονισμού (ΕΕ) 2019/1021 περιλαμβάνουν ήδη όρια συγκέντρωσης για τις ακόλουθες ουσίες ή ομάδες ουσιών: α) το άθροισμα των συγκεντρώσεων τετραβρωμοδιφαινυλαιθέρα, πενταβρωμοδιφαινυλαιθέρα, εξαβρωμοδιφαινυλαιθέρα, επταβρωμοδιφαινυλαιθέρα και δεκαβρωμοδιφαινυλαιθέρα (με εξαίρεση τον τελευταίο, ο οποίος δεν περιλαμβάνεται στο παράρτημα V του εν λόγω κανονισμού)· β) εξαβρωμοκυκλοδωδεκάνιο· γ) χλωροαλκάνια C10-C13 (χλωριωμένες παραφίνες μικρής αλυσίδας) (SCCP)· και δ) πολυχλωριωμένες διβενζο-p-διοξίνες και διβενζοφουράνια (PCDD/PCDF). Σύμφωνα με το άρθρο 15 παράγραφος 2 του κανονισμού (ΕΕ) 2019/1021, είναι σκόπιμο να τροποποιηθούν τα όρια συγκέντρωσης του παραρτήματος IV για τις εν λόγω ουσίες ώστε να προσαρμοστούν οι οριακές τιμές τους στην επιστημονική και τεχνική πρόοδο. Για λόγους συνέπειας με τον κατάλογο των πολυβρωμοδιφαινυλαιθέρων (PBDE) που απαριθμούνται στο παράρτημα IV του κανονισμού (ΕΕ) 2019/1021, η ουσία δεκαβρωμοδιφαινυλαιθέρας θα πρέπει να συμπεριληφθεί στους PBDE που απαριθμούνται στην τρίτη στήλη του παραρτήματος V του εν λόγω κανονισμού. 
            
            
               (5)Δεδομένου ότι μια υποομάδα 12 ομοειδών με τα PCB ουσιών
                  25
               , οι οποίες είναι γνωστές ως παρόμοια με τις διοξίνες PCB (dl-PCB), έχουν τοξικολογικές ιδιότητες που ομοιάζουν πολύ με εκείνες των PCDD/PCDF, και προκειμένου να ληφθεί υπόψη η συνολική επίδραση όλων των παρόμοιων με τις διοξίνες ενώσεων που απαριθμούνται στον κανονισμό (ΕΕ) 2019/1021, είναι σκόπιμο να συμπεριληφθούν τα dl-PCB στην υφιστάμενη ομαδική καταχώριση για τα PCDD/PCDF στα παραρτήματα IV και V του κανονισμού (ΕΕ) 2019/1021. Ο κατάλογος των τιμών του συντελεστή τοξικής ισοδυναμίας στο μέρος 2 του παραρτήματος V του εν λόγω κανονισμού θα πρέπει επίσης να τροποποιηθεί ώστε να εισαχθούν οι αντίστοιχες τιμές για τις μεμονωμένες ομοειδείς με τα dl-PCB ουσίες.
            
            
               (6)Τα προτεινόμενα όρια συγκέντρωσης στα παραρτήματα IV και V του κανονισμού (ΕΕ) 2019/1021 καθορίστηκαν με την ίδια μεθοδολογία που χρησιμοποιήθηκε για τον καθορισμό των ορίων συγκέντρωσης σε προηγούμενες τροποποιήσεις των παραρτημάτων IV και V του κανονισμού (ΕΚ) αριθ. 850/2004. Τα προτεινόμενα όρια συγκέντρωσης θα πρέπει να επιτυγχάνουν τον στόχο εξασφάλισης υψηλού επιπέδου προστασίας της ανθρώπινης υγείας και του περιβάλλοντος που σχετίζεται με την καταστροφή ή τη μη αναστρέψιμη μετατροπή των σχετικών ουσιών. Τα εν λόγω όρια θα πρέπει επίσης να λαμβάνουν υπόψη τον ευρύτερο στόχο πολιτικής για την επίτευξη μιας κλιματικά ουδέτερης και κυκλικής οικονομίας, ο οποίος κατοχυρώνεται στην Ευρωπαϊκή Πράσινη Συμφωνία
                  26
               .  
            
            
               (7)Κατά συνέπεια, ο κανονισμός (ΕΕ) 2019/1021 θα πρέπει να τροποποιηθεί αναλόγως.
            
            
               (8)Είναι σκόπιμο να προβλεφθεί επαρκές χρονικό διάστημα, για να μπορέσουν οι επιχειρήσεις και οι αρμόδιες αρχές να προσαρμοστούν στις νέες απαιτήσεις.
            
            
               ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
            
               Άρθρο 1
               
            
               Τα παραρτήματα IV και V του κανονισμού (ΕΕ) 2019/1021 τροποποιούνται σύμφωνα με το παράρτημα του παρόντος κανονισμού.  
            
         
         
            
               Άρθρο 2
               
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός εφαρμόζεται από [Υπηρεσία Εκδόσεων: να εισαχθεί η ημερομηνία 6 μήνες μετά τη δημοσίευσή του στην Επίσημη Εφημερίδα της Ευρωπαϊκής Ένωσης]. 
            
            
                 
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος 
               
            
         
         
            
                  
                     (1)
                  
                        Κανονισμός (ΕΕ) 2019/1021 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, για τους έμμονους οργανικούς ρύπους (αναδιατύπωση) (ΕΕ L 169 της 25.6.2019, σ. 45).
               
               
                  
                     (2)
                  
                        Απόφαση 2006/507/ΕΚ του Συμβουλίου, της 14ης Οκτωβρίου 2004, σχετικά με τη σύναψη, εξ ονόματος της Ευρωπαϊκής Κοινότητας, της σύμβασης της Στοκχόλμης για τους έμμονους οργανικούς ρύπους (ΕΕ L 209 της 31.7.2006, σ. 1).
               
               
                  
                     (3)
                  
                        Απόφαση 2004/259/ΕΚ του Συμβουλίου, της 19ης Φεβρουαρίου 2004, σχετικά με τη σύναψη, εξ ονόματος της Ευρωπαϊκής Κοινότητας, του πρωτοκόλλου της σύμβασης του 1979 για τη διασυνοριακή ατμοσφαιρική ρύπανση μεγάλης απόστασης που οφείλεται στους έμμονους οργανικούς ρύπους (ΕΕ L 81 της 19.3.2004, σ. 35).
               
               
                  
                     (4)
                  
                        Κανονισμός (ΕΕ) αριθ. 649/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με τις εξαγωγές και εισαγωγές επικίνδυνων χημικών προϊόντων (ΕΕ L 201 της 27.7.2012, σ. 60).
               
               
                  
                     (5)
                  
                        COM(2020) 667 final.
               
               
                  
                     (6)
                  
                        COM(2019) 640 final.
               
               
                  
                     (7)
                  
                        COM(2020) 98 final.
               
               
                  
                     (8)
                  
                        COM(2021) 400 final.
               
               
                  
                     (9)
                  
                        COM(2018) 32 final.
               
               
                  
                     (10)
                  
                        
                  https://ec.europa.eu/info/sites/info/files/summary-report-public-consultation-chemical-product-waste-legilsation.pdf
                  .
                        
               
               
                  
                     (11)
                  
                        Όπως εξηγείται στο τμήμα 3.1 της έκθεσης εκτίμησης των επιπτώσεων, πρόκειται για μια αμιγώς υποθετική επιλογή πολιτικής «διατήρησης της υφιστάμενης κατάστασης», καθώς η εν λόγω καταχώριση είναι υποχρεωτική και η μη καταχώριση των εν λόγω ουσιών στο παράρτημα IV δεν θα επέτρεπε στην ΕΕ να εκπληρώσει την υποχρέωσή της να διασφαλίσει την περιβαλλοντικώς ορθή διαχείριση των αποβλήτων που περιέχουν POP.   
               
               
                  
                     (12)
                  
                        Σημειώνεται ότι, για παρόμοια με τις διοξίνες PCB, η εκτίμηση επικεντρώνεται στην ενσωμάτωσή τους στην οριακή τιμή για τις διοξίνες και τα φουράνια.  
               
               
                  
                     (13)
                  
                        Τρέχουσες τιμές βάσης στο παράρτημα IV του κανονισμού για τους POP.
               
               
                  
                     (14)
                  
                        Ή η τιμή για το άθροισμα των PBDE που απαριθμούνται στο παράρτημα Ι, για μείγματα ή αντικείμενα, εάν αυτή είναι υψηλότερη εκείνη τη χρονική στιγμή.
               
               
                  
                     (15)
                  
                        Οι επιμέρους επιλογές 3 και 4, οι οποίες περιλαμβάνουν μια πρόσθετη ειδική χαμηλότερη τιμή για τα απόβλητα που διατίθενται στη γη, εξετάστηκαν και δεν διατηρήθηκαν λόγω των δυσανάλογων επιπτώσεών τους και των παραμέτρων σχετικά με την καταλληλότητα της πράξης (άλλη ειδική νομοθεσία φαίνεται να είναι καταλληλότερη). Βλ. τμήμα 5.2 της έκθεσης εκτίμησης των επιπτώσεων.
                        
               
               
                  
                     (16)
                  
                        Οι επιλογές 2 και 3 δεν αντιπροσωπεύουν αριθμητικές τιμές αλλά διαφορετικές προσεγγίσεις για τον καθορισμό ορίου για τα dl-PCB.
               
               
                  
                     (17)
                  
                        
                  https://ec.europa.eu/environment/chemicals/international_conventions/index_en.htm
               
               
                  
                     (18)
                  
                        ΕΕ C  της , σ. .
               
               
                  
                     (19)
                  
                        ΕΕ C  της , σ. .
               
               
                  
                     (20)
                  
                        Κανονισμός (ΕΕ) 2019/1021 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, για τους έμμονους οργανικούς ρύπους (αναδιατύπωση) (ΕΕ L 169 της 25.6.2019, σ. 45).
               
               
                  
                     (21)
                  
                        Απόφαση 2006/507/ΕΚ του Συμβουλίου, της 14ης Οκτωβρίου 2004, σχετικά με τη σύναψη, εξ ονόματος της Ευρωπαϊκής Κοινότητας, της σύμβασης της Στοκχόλμης για τους έμμονους οργανικούς ρύπους (ΕΕ L 209 της 31.7.2006, σ. 1).
               
               
                  
                     (22)
                  
                        Απόφαση 2004/259/ΕΚ του Συμβουλίου, της 19ης Φεβρουαρίου 2004, σχετικά με τη σύναψη, εξ ονόματος της Ευρωπαϊκής Κοινότητας, του πρωτοκόλλου της σύμβασης του 1979 για τη διασυνοριακή ατμοσφαιρική ρύπανση μεγάλης απόστασης που οφείλεται στους έμμονους οργανικούς ρύπους (ΕΕ L 81 της 19.3.2004, σ. 35).
               
               
                  
                     (23)
                  
                        Κανονισμός (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τους έμμονους οργανικούς ρύπους και την τροποποίηση της οδηγίας 79/117/ΕΟΚ (ΕΕ L 158 της 30.4.2004, σ. 7).
               
               
                  
                     (24)
                  
                        Κανονισμός (ΕΕ) 2019/636 της Επιτροπής, της 23ης Απριλίου 2019, σχετικά με την τροποποίηση των παραρτημάτων IV και V του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους (ΕΕ L 109 της 24.4.2019, σ. 6).
               
               
                  
                     (25)
                  
                        PCB-77, PCB-81, PCB-105, PCB-114, PCB-118, PCB-123, PCB-126, PCB-156, PCB-157, PCB-167, PCB-169 και PCB 189.
               
               
                  
                     (26)
                  
                        COM(2019) 640 final.  
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 28.10.2021
            COM(2021) 656 final
            
            ΠΑΡΑΡΤΗΜΑ
            της
            Πρότασης ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την τροποποίηση των παραρτημάτων IV και V του κανονισμού (ΕΕ) 2019/1021 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους
            {SEC(2021) 379 final} - {SWD(2021) 299 final} - {SWD(2021) 300 final} - {SWD(2021) 301 final}
            
               
         
         
            
               ΠΑΡΑΡΤΗΜΑ
            
            
               Τα παραρτήματα IV και V τροποποιούνται ως εξής:
            
            
               1) Το παράρτημα IV τροποποιείται ως εξής:
            
            
               α) προστίθενται οι ακόλουθες σειρές στον πίνακα:
            
            
            
                     
                        «πενταχλωροφαινόλη, τα άλατα και οι εστέρες της
                     
                  
                  
                     
                        87-86-5 και λοιποί
                     
                  
                  
                     
                        201-778-6 και λοιποί
                     
                  
                  
                     
                        100 mg/kg
                     
                  
               
                     
                        dicofol (δικοφόλη) 
                     
                  
                  
                     
                        115-32-2
                     
                  
                  
                     
                        204-082-0
                     
                  
                  
                     
                         50 mg/kg
                     
                  
               
                     
                        υπερφθοροοκτανοϊκό οξύ (PFOA), τα άλατά του και οι συγγενείς με αυτό ενώσεις
                     
                  
                  
                     
                        335-67-1 και λοιποί
                     
                  
                  
                     
                        206-397-9 και λοιποί
                     
                  
                  
                     
                        1 mg/kg 
                     
                     
                        (PFOA και τα άλατά του), 
                     
                     
                        40 mg/kg
                     
                     
                        (συγγενείς με το PFOA ενώσεις)»
                     
                  
               
            
               β) η σειρά για την ουσία χλωροαλκάνια C10-C13, (χλωριωμένες παραφίνες μικρής αλυσίδας) (SCCP) αντικαθίσταται από το ακόλουθο κείμενο:
            
            
            
                     
                        «χλωροαλκάνια C10-C13 (χλωριωμένες παραφίνες μικρής αλυσίδας) (SCCP)
                     
                  
                  
                     
                        85535-84-8
                     
                  
                  
                     
                        287-476-5
                     
                  
                  
                     
                        1 500 mg/kg»
                     
                  
               
            
               γ) οι σειρές για τις ουσίες τετραβρωμοδιφαινυλαιθέρας C12H6Br4O, πενταβρωμοδιφαινυλαιθέρας C12H5Br5O, εξαβρωμοδιφαινυλαιθέρας C12H4Br6O, επταβρωμοδιφαινυλαιθέρας C12H3Br7O και δεκαβρωμοδιφαινυλαιθέρας C12Br10O αντικαθίστανται από το ακόλουθο κείμενο:
            
            
            
                     
                        «τετραβρωμοδιφαινυλαιθέρας C12H6Br4O
                     
                  
                  
                     
                        40088-47-9
                     
                     
                        και λοιποί
                     
                  
                  
                     
                        254-787-2
                     
                     
                        και λοιποί
                     
                  
                  
                     
                  
                  
                     
                        άθροισμα των συγκεντρώσεων τετραβρωμοδιφαινυλαιθέρα, πενταβρωμοδιφαινυλαιθέρα, εξαβρωμοδιφαινυλαιθέρα, επταβρωμοδιφαινυλαιθέρα και δεκαβρωμοδιφαινυλαιθέρα:  
                     
                     
                     
                        α) έως [Υπηρεσία Εκδόσεων: να εισαχθεί η ημερομηνία της ημέρας πριν από την ημερομηνία στην ακόλουθη θέση], 500 mg/kg 
                     
                     
                        β) από [Υπηρεσία Εκδόσεων: να εισαχθεί η ημερομηνία 5 έτη από την ημερομηνία έναρξης ισχύος του παρόντος κανονισμού], 200 mg/kg ή, εάν είναι υψηλότερο, το άθροισμα της συγκέντρωσης των εν λόγω ουσιών όταν αυτές περιέχονται σε μείγματα ή αντικείμενα, όπως ορίζεται στο παράρτημα Ι τέταρτη στήλη σημείο 2 για τις ουσίες τετραβρωμοδιφαινυλαιθέρας, πενταβρωμοδιφαινυλαιθέρας, εξαβρωμοδιφαινυλαιθέρας, επταβρωμοδιφαινυλαιθέρας και δεκαβρωμοδιφαινυλαιθέρας.»
                     
                  
               
                     
                        πενταβρωμοδιφαινυλαιθέρας C12H5Br5O
                     
                  
                  
                     
                        32534-81-9
                     
                     
                        και λοιποί
                     
                  
                  
                     
                        251-084-2
                     
                     
                        και λοιποί
                     
                  
                  
                     
                  
                  
                     
                  
               
                     
                        εξαβρωμοδιφαινυλαιθέρας C12H4Br6O
                     
                  
                  
                     
                        36483-60-0
                     
                     
                        και λοιποί
                     
                  
                  
                     
                        253-058-6
                     
                     
                        και λοιποί
                     
                  
                  
                     
                  
                  
                     
                  
               
                     
                        επταβρωμοδιφαινυλαιθέρας C12H3Br7O
                     
                  
                  
                     
                        68928-80-3
                     
                     
                        και λοιποί
                     
                  
                  
                     
                        273-031-2
                     
                     
                        και λοιποί
                     
                  
                  
                     
                  
                  
                     
                  
               
                     
                        δις(πενταβρωμοφαινυλικός) αιθέρας (δεκαβρωμοδιφαινυλαιθέρας· decaBDE) C12Br10O
                     
                  
                  
                     
                        1163-19-5
                     
                     
                        και λοιποί
                     
                  
                  
                     
                        214-604-9
                     
                     
                        και λοιποί
                     
                  
                  
                     
                  
                  
                     
                  
               
            
               δ) η σειρά για τις ουσίες πολυχλωριωμένες διβενζο-p-διοξίνες και διβενζοφουράνια (PCDD/PCDF) αντικαθίσταται από το ακόλουθο κείμενο:
            
            
            
                     
                        «πολυχλωριωμένες διβενζο-p-διοξίνες και διβενζοφουράνια (PCDD/PCDF) και παρόμοια με τις διοξίνες πολυχλωροδιφαινύλια (dl-PCB)
                     
                  
                  
                     
                  
                  
                     
                  
                  
                     
                        5 µg/kg (2)
                     
                     
                  
               
               (2) Το όριο υπολογίζεται ως το άθροισμα των PCDD, PCDF και dl-PCB σύμφωνα με τους συντελεστές τοξικής ισοδυναμίας (TEF) που καθορίζονται στο μέρος 2 τρίτο εδάφιο στον πίνακα του παραρτήματος V.»
            
         
         
            
            
               ε) η σειρά για την ουσία εξαβρωμοκυκλοδωδεκάνιο αντικαθίσταται από το ακόλουθο κείμενο:
            
            
            
                     
                        «εξαβρωμοκυκλοδωδεκάνιο(4)
                     
                  
                  
                     
                        25637-99-4, 3194-55-6, 134237-50-6, 134237-51-7, 134237-52-8
                     
                  
                  
                     
                        247-148-4 221-695-9
                     
                  
                  
                     
                        500 mg/kg»
                     
                  
               
            
               2) Το μέρος 2 του παραρτήματος V τροποποιείται ως εξής:
            
            
               α) στο δεύτερο εδάφιο, η δεύτερη στήλη του πίνακα, «Μέγιστες οριακές τιμές συγκέντρωσης για τις ουσίες που παρατίθενται στο παράρτημα IV», τροποποιείται ως εξής:
            
            
            
               i) το κείμενο «πολυχλωριωμένες διβενζο-p-διοξίνες και διβενζοφουράνια: 5 mg/kg·» αντικαθίσταται από το ακόλουθο κείμενο: 
            
            
                «πολυχλωριωμένες διβενζο-p-διοξίνες και διβενζοφουράνια και παρόμοια με τις διοξίνες πολυχλωροδιφαινύλια (dl-PCB): 5 mg/kg·»·
            
            
               ii) το κείμενο «άθροισμα των συγκεντρώσεων τετραβρωμοδιφαινυλαιθέρα (C12H6Br4O), πενταβρωμοδιφαινυλαιθέρα (C12H5Br5O), εξαβρωμοδιφαινυλαιθέρα (C12H4Br6O) και επταβρωμοδιφαινυλαιθέρα (C12H3Br7O): 10 000 mg/kg·» αντικαθίσταται από το ακόλουθο κείμενο:
            
            
               «άθροισμα των συγκεντρώσεων τετραβρωμοδιφαινυλαιθέρα C12H6Br4O), πενταβρωμοδιφαινυλαιθέρα (C12H5Br5O), εξαβρωμοδιφαινυλαιθέρα (C12H4Br6O), επταβρωμοδιφαινυλαιθέρα (C12H3Br7O) και δεκαβρωμοδιφαινυλαιθέρα (C12Br10O): 10 000 mg/kg·»·
            
            
               iii) μετά το κείμενο «τοξαφένιο: 5 000 mg/kg.» παρεμβάλλεται το ακόλουθο κείμενο:
            
            
               «Πενταχλωροφαινόλη, τα άλατα και οι εστέρες της: 1 000 mg/kg·
            
            
               dicofol (δικοφόλη): 5 000 mg/kg·
            
            
                 υπερφθοροοκτανοϊκό οξύ (PFOA), τα άλατά του και οι συγγενείς με αυτό ενώσεις: 50 mg/kg (PFOA και τα άλατά του), 2 000 mg/kg (συγγενείς με το PFOA ενώσεις).».
            
            
            
                β) το τρίτο εδάφιο αντικαθίσταται από το ακόλουθο κείμενο: 
            
            
               «Οι μέγιστες οριακές τιμές συγκέντρωσης για τις πολυχλωριωμένες διβενζο-p-διοξίνες και τα διβενζοφουράνια (PCDD και PCDF), καθώς και για τα παρόμοια με τις διοξίνες πολυχλωροδιφαινύλια (dl-PCB) υπολογίζονται σύμφωνα με τους ακόλουθους συντελεστές τοξικής ισοδυναμίας (TEF): 
            
            
         
         
            
               Συντελεστές τοξικής ισοδυναμίας (TEF) για τις PCDD, τα PCDF και τα dl-PCB
            
            
                     
                        PCDD
                     
                  
                  
                     
                        ΤΕF
                     
                  
               
                     
                        2,3,7,8-TeCDD 
                     
                  
                  
                     
                        1
                     
                  
               
                     
                        1,2,3,7,8-PeCDD 
                     
                  
                  
                     
                        1
                     
                  
               
                     
                        1,2,3,4,7,8-HxCDD 
                     
                  
                  
                     
                        0,1
                     
                  
               
                     
                        1,2,3,6,7,8-HxCDD 
                     
                  
                  
                     
                        0,1
                     
                  
               
                     
                        1,2,3,7,8,9-HxCDD 
                     
                  
                  
                     
                        0,1
                     
                  
               
                     
                        1,2,3,4,6,7,8-HpCDD 
                     
                  
                  
                     
                        0,01
                     
                  
               
                     
                        OCDD 
                     
                  
                  
                     
                        0,0003
                     
                  
               
                     
                        PCDF 
                     
                  
                  
                     
                        ΤΕF
                     
                  
               
                     
                        2,3,7,8-TeCDF 
                     
                  
                  
                     
                        0,1
                     
                  
               
                     
                        1,2,3,7,8-PeCDF 
                     
                  
                  
                     
                        0,03
                     
                  
               
                     
                        2,3,4,7,8-PeCDF 
                     
                  
                  
                     
                        0,3
                     
                  
               
                     
                        1,2,3,4,7,8-HxCDF 
                     
                  
                  
                     
                        0,1
                     
                  
               
                     
                        1,2,3,6,7,8-HxCDF
                     
                  
                  
                     
                        0,1
                     
                  
               
                     
                        1,2,3,7,8,9-HxCDF
                     
                  
                  
                     
                        0,1
                     
                  
               
                     
                        2,3,4,6,7,8-HxCDF
                     
                  
                  
                     
                        0,1
                     
                  
               
                     
                        1,2,3,4,6,7,8-HpCDF
                     
                  
                  
                     
                        0,01
                     
                  
               
                     
                        1,2,3,4,7,8,9-HpCDF
                     
                  
                  
                     
                        0,01
                     
                  
               
                     
                        OCDF 
                     
                  
                  
                     
                        0,0003
                     
                  
               
                     
                        dl-PCB
                     
                  
                  
                     
                        ΤΕF
                     
                  
               
                     
                        PCB 77
                     
                  
                  
                     
                        0,0001
                     
                  
               
                     
                        PCB 81
                     
                  
                  
                     
                        0,0003
                     
                  
               
                     
                        PCB 105
                     
                  
                  
                     
                        0,00003
                     
                  
               
                     
                        PCB 114
                     
                  
                  
                     
                        0,00003
                     
                  
               
                     
                        PCB 118
                     
                  
                  
                     
                        0,00003
                     
                  
               
                     
                        PCB 123
                     
                  
                  
                     
                        0,00003
                     
                  
               
                     
                        PCB 126
                     
                  
                  
                     
                        0,1
                     
                  
               
                     
                        PCB 169
                     
                  
                  
                     
                        0,03
                     
                  
               
                     
                        PCB 156
                     
                  
                  
                     
                        0,00003
                     
                  
               
                     
                        PCB 157
                     
                  
                  
                     
                        0,00003
                     
                  
               
                     
                        PCB 167
                     
                  
                  
                     
                        0,00003
                     
                  
               
                     
                        PCB 189
                     
                  
                  
                     
                        0,00003
                     
                  
               
               ».